[{"text_idx": "#000001", "text": "Mae ti\u0302m dan-21 Cymru wedi colli am y tro cyntaf yn rowndiau rhagbrofol Euro 2017."}, {"text_idx": "#000002", "text": "Daeth yr ergyd i'w gobeithio o gyrraedd y rowndiau terfynol yng Ngwlad Pwyl y flwyddyn nesaf wrth iddyn nhw golli o 2-1 yn erbyn Romania yn ninas Medias."}, {"text_idx": "#000004", "text": "Aeth Romania ar y blaen wedi 37 munud gyda go\u0302l Robert Hodorogea, ond fe ddylai Cymru wedi bod yn gyfartal cyn yr egwyl. Cafodd cic o'r smotyn gan Ellis Harrison ei harbed gan golwr y ti\u0302m cartref, Valentin Cojocaru."}, {"text_idx": "#000005", "text": "Fe brofodd hynny'n gostus wrth i Romania ddyblu eu mantais wedi 57 munud wrth i Alexander Ionita sgorio, ac er i Jake Charles gael go\u0302l i Gymru yn yr amser ychwanegol, roedd hynny'n rhy hwyr."}, {"text_idx": "#000006", "text": "Gan mai dim ond enillwyr y grw\u0302p sy'n mynd i'r rowndiau terfynol yn syth, mae Cymru nawr yn wynebu brwydr gyda Romania a Bwlgaria am yr ail safle, gan y bydd y pedwar ti\u0302m yn y safle hwnnw gyda'r record orau yn mynd i'r gemau ail gyfle am le yn y gystadleuaeth."}]